Public procurement notice: Contract Notice
Published: 2021-08-17
Buyer: Finavia Oyj
Country: FI
Contract type: Services
Procedure: Negotiated procedure
CPV classification: 72000000
Submission deadline: 2021-09-06
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Nykypäivän uhat tietoturvalle ja tietosuojalle muuttuvat ja kehittyvät nopeasti, jolloin tarvitaan ajantasasainen kyvykkyys puolustautua kehittyviä ja aina vaarallisempia haittaohjelmia ja kohdistettuja hyökkäyksiä vastaan. Tutuista puolustusmekanismeista, kuten palomuurista ja virustorjunnasta, ei yksittäin ole apua näitä kehittyneempiä hyökkäyksiä vastaan. Tarvitaan jatkuvaa ja tarkkaa ympäristön valvontaa, uhkatilanteen seurantaa sekä koulutettuja ammattilaisia havaitsemaan ja torjumaan uhat. Tähän muuttuvan ympäristön haasteeseen Finavia tarvitsee jatkuvan kybervalvonnan kyvykkyyden eli SOC -palvelukeskuksen.
Security Operations Center, eli tietoturvan palvelukeskus on keskitetty valvomo, josta hoidetaan organisaation tietoturvan valvonta, uhkien seuranta sekä tietoturvapoikkeamien hallinta. Se on siten tärkeä osa nykypäivän kyberpuolustusta. Toimiva ja laadukas tietoturvan palvelukeskus koostuu koulutetusta ja motivoituneesta henkilöstöstä, testatuista prosesseista sekä kehittyneistä valvonnan työkaluista.
Finavian tarkoituksena on solmia sopimus tietoturvan palvelukeskuksesta yhden kyvykkään palveluntuottajan kanssa. Tilannekuvan kattavuus ja toimivuus on Finavian jatkuvasti muuttuvassa ja kehittyvässä lentoasemaympäristössä ensiarvoisen tärkeää.
Hankinnan tuloksena Finavialla on Finavian vaatimukset täyttävä ja jopa ylittävä palveluntuottaja, joka valvoo ilmailun kannalta kriittisiä järjestelmiä, joita on tiukasti säädelty. Kaikki sopimuksella tuotettu palvelu suoritetaan Finavian IT:n ja liiketoimintayksiköiden ohjauksessa.
Kaikki palvelut on tarjottava. Hankintayksikkö edellyttää, että tarjoaja toteuttaa itse (ilman alihankintaa) kriittiset palvelunosat, joihin luetaan SIEM-palvelu sekä tietoturvavalvonta. Poikkeuksena on alustan kapasiteettipalvelu, joka voidaan tuottaa käyttäen ulkoista konesali/kapasiteettitoimittajaa huomioon ottaen vaatimus tietojen ja datan käsittelystä EU/ETA -alueella.
Hankinta-asiakirjojen saantia on rajoitettu tietoturvasyistä. Hankintayksikkö luovuttaa asiakirjaluonnokset allekirjoitettua salassapitositoumusta vastaan. Asiakirjapyyntö ja allekirjoitettu salassapitositoumus toimitetaan sähköpostin liitteenä hankintapaallikot@finavia.fi otsikolla Finavia: SOC - hankinta. Hankintayksikkö toimittaa sähköpostitse linkin, jonka kautta toimija voi ladata tarjousasiakirjat. Salassapitositoumus on saatavilla Tarjouspalvelu -portaalissa. Hankintayksikköä sitoo salassapitovelvollisuus.
Sopimuskausi on 36 kk (3 vuotta). Sopimukseen sisältyy lisäksi optiona kolme (3) kahdentoista (12) kk (1 vuosi) kautta. Optiokaudet otetaan käyttöön 12 kk (1 vuosi) kerrallaan.
Hankinnan kokoon ja laatuun nähden riittävä määrä todellisen kilpailun varmistamiseksi on neljä kutsuttavaa toimijaa.
Tietoturvan palvelukeskuksen kehittämiseen ja ylläpitoon liittyvät laajennukset, tuntityöt ja konsultointi muuttuvan regulaation mukaan.
Osallistumishakemuksen/tarjouksen tekemistä ja jättämistä Tarjouspalvelu.fi -portaalissa (ml. ehdokkaan käyttäjä- ja yhteyshenkilötiedot järjestelmässä) koskevissa tietoteknisissä kysymyksissä ja ongelmatilanteissa tulee olla yhteydessä Cloudia-tukeen. Sekaannuksien välttämiseksi on syytä rekisteröidä Tarjouspalveluun se yritystunnus (esim. y-tunnus), jonka nimissä allekirjoitetaan sopimus.
Rikosrekisteriotteet tarkastetaan voittajalta viikoilla 47-48 voittajan kanssa sovittavana ajankohtana.
Hankintayksikkö pidättää oikeuden muuttaa aikataulua myöhäisemmäksi. Aikataulun muuttumiseen voi vaikuttaa mm. odotettua suurempi osallistujamäärä tai lisäselvitystarpeet. Ehdokkaat / tarjoajat ovat vastuussa osallistumisensa, asiakirjojensa, kysymyksiensä ja tarjoustensa toimittamisesta ajoissa.
Hankinnan ensimmäisessä vaiheessa pyydetään osallistumishakemuksia potentiaalisilta tarjoajilta. Osallistumishakemusten perusteella vähimmäisvaatimukset täyttävistä ehdokkaista neljä (4) parhaat pisteet saanutta kutsutaan tarjoajiksi ja neuvottelemaan.
Hankintayksikkö lähettää tarjoajien valinnan jälkeen kutsun ensimmäiselle neuvottelukierrokselle valituille tarjoajille.